Publication: Magyar Közlöny
Issue: MK-2004-45 (Year: 2004, Number: 45)
Era: 2004-2010
Section: a 19/2002. (V. 8.) OM rendelethez]
Paragraph Index: 794

2. Településrendezési követelmények Az intézményt a helyi településrendezési tervek és a helyi építési szabályzat alapján kell telepíteni. Ezek készítése során figyelembe kell venni az alábbiakat. 2.1. Ártérbe, belvizes, egészségre ártalmas, szennyezett területre kollégiumot építeni nem lehet. A kollégium közösen telepíthetõ más közoktatási intézménnyel, általános iskolával, gimnáziummal, szakközépiskolával, szakiskolával, közkönyvtárral, mûvelõdési intézménnyel, uszodával, gyermekrendelõvel, konyha-étteremmel és a település szabályozási tervében meghatározott más hasonló rendeltetésû — a nevelést, a kollégiumi foglalkozást, az oktatást nem zavaró — intézménnyel, de a közterület felõli megközelítést és bejáratokat el kell különíteni. A közösen telepített intézmények szakmai és tervezési programját a minõség és szakszerûség biztosítása érdekében az ésszerûség keretein belül össze kell hangolni (pl. közös igazgatás, üzemeltetés stb.). Magas zajterhelésû és forgalmas útvonalhoz közeli területen — ha más helyszín nem lehetséges — csak a megfelelõ kültéri (növénysáv, zajvédõ fal) és belsõ téri (ablakszigetelés) zajvédelmi megoldások tervezése és megvalósítása esetén építhetõ kollégium. Amennyiben a kollégium nem közvetlenül kapcsolódik az oktatási intézményhez, akkor városokban a telepítés legyen tömegközlekedéssel jól megközelíthetõ. 2004/45. szám 2.2. Amennyiben a település közoktatási intézményeit és a kollégiumot közmûvelõdési intézményekkel összevontan telepítik, az esetben a helykijelölésnél olyan területet kell választani, ahol a település közösségi, mûvelõdési, sport- és szabadidõs tevékenységének helyigénye is kielégíthetõ, de a terület zajos szórakozóhelytõl, kórháztól és tûzoltóságtól legalább 100,0 m távolságra legyen. 2.3. A telek nagysága: 25,0 m 2/fõ. Mezõgazdasági gyakorlókert, elkülönített gazdasági udvar (teherszállítás céljára) vagy jelentõs (az egész települést, vagy több intézményt kiszolgáló) szabadtéri sportlétesítmények elhelyezésére és a külön jogszabályban elõírt gépjármû várakozóhelyek (parkoló) céljára többletterületet kell biztosítani. A szelektív hulladékgyûjtés megvalósításának feltételeit megfelelõ tároló tervezésével biztosítani kell; tagolása: játszó-, pihenõ-, sportterületet kell létesíteni a szükséges közlekedõ- és zöldfelületekkel, valamennyi terület kialakításánál a mozgássérültekre tekintettel kell lenni; a játszó-, pihenõterület nagysága legalább 3,0 m 2/fõ legyen; a telken csak pedagógiai célzatú állattartás (gyakorlati ismeretek, biológiai, környezetvédelmi oktatás stb.) engedhetõ meg; beépítésének mértéke: legfeljebb 25% legyen, és tegye lehetõvé, hogy a tanuló helyiségek és a hálószobák homlokzatfelülete a szomszédos telekhatártól legalább 10,0 m távolságra legyen, és a vele szemközti épülettömeggel alkotott légtérarány legalább 1:2 legyen; beépítésének módja: az építhetõ, oktatást szolgáló szintek száma legfeljebb három (földszint + kettõ). Az építmény akadálymentes megközelítését és az építményben való mozgást, valamint vészhelyzet esetén a mentés feltételeit biztosítani kell, amelyekhez a tûzvédelmi szakhatóság elõzetes állásfoglalását ki kell kérni. A nevelési-oktatási helyiségek és az egyéb helyiségek belmagasságát az országos településrendezési és építési

Source: https://magyarkozlony.hu/hivatalos-lapok/b1126642122c87c804a746de6de16136f3ad7035/dokumentumok/9bfe32c0675a223379ecd52619a82cd01ef04fb4/letoltes